ბერნარდო გიმარაესი

ბერნარდო ხოაკიმ და სილვა გიმარაესი (; დ. 15 აგვისტო, 1825, ორუ-პრეტუ – გ. 10 მარტი, 1884, იქვე) — ბრაზილიელი პოეტი და რომანისტი. ის ავტორია ისეთი ცნობილი რომანების, როგორიცაა „მონა ქალი იზაურა“ და „სემინარიელი“. მან ასევე გააცნო ბრაზილიურ პოეზიას „verso bestialógico“ („უხამსი ლექსი“), ასევე მოხსენიებული, როგორც „pantagruélico“ (რაბლეს პერსონაჟის პანტაგრუელის მიხედვით) — ლექსები, რომელთა შინაარსი ძალიან უაზროა, თუმცა რიტმული. ამ ჟანრს ეკუთვნის მაგალითად, მისი „O Elixir do Pajé“ („მკურნალის ელექსირი“).

ის არის ბრაზილიის ლიტერატურის აკადემიის მეხუთე კათედრის მფარველი.

 ბიოგრაფია 
ბერნარდო ხოაკიმ და სილვა გიმარაესი დაიბადა ქალაქ ურო პრეტოში, მინას-ჟერაისში, ჟოაო ხოაკიმ და სილვა გიმარაესის (პოეტი) და კონსტანტა ბეატრის დე ოლივეირა გიმარაესის ოჯახში.
მინი|მარცხნივ|ბერნარდო გიმარაესის ბიუსტი ბელუ-ორიზონტიში
1847 წელს მან დაამთავრა სან პაულოს უნივერსიტეტის ფაკულტეტი, სადაც დაუმეგობრდა პოეტებს ალვარეს დე აზევედოსა და აურელიანო ლესას. მათთან და სხვებთან ერთად იმავე წელს დააარსა „Sociedade Epicureia“ („ეპიკურელთა საზოგადოება“).

1852 წელს იგი გახდა მოსამართლე ქალაქ კატალაოში, გოიასში, ამ თანამდებობაზე 1854 წლამდე დარჩა. 1858 წელს გადავიდა რიო-დე-ჟანეიროში და მომდევნო წელს მუშაობდა ლიტერატურათმცოდნედ გაზეთ „Atualidade“- ში. 1861 წელს იგი კვლავ დაუბრუნდა კატალაოს მოსამართლის მოვალეობას, მაგრამ 1864 წელს ისევ რიო-დე-ჟანეიროში დაბრუნდა. 1866 წელს იგი გახდა რიტორიკისა და პოეზიის მასწავლებელი ურო პრეტოში. 1867 წელს დაქორწინდა. 1873 წელს  გახდა ლათინური და ფრანგული ენების მასწავლებელი ქალაქ კელუზში, მინას-ჟერაისში. ბერნარდო გიმარაესი გარდაიცვალა ურო პრეტოში 1884 წელს.

რესურსები ინტერნეტში
 ბერნარდო გიმარაესის ბიოგრაფია ბრაზილიური აკადემიის ოფიციალურ საიტზე (in Portuguese)
 მწერლის შთამომავლების მიერ შექმნილი საიტი.  Archived 2016-08-27   (in Portuguese)

სქოლიო

კატეგორია:დაბადებული 15 აგვისტო
კატეგორია:დაბადებული 1825
კატეგორია:გარდაცვლილი 10 მარტი
კატეგორია:გარდაცვლილი 1884
კატეგორია:ბრაზილიელი მამაკაცი რომანისტები
კატეგორია:XIX საუკუნის მწერლები
კატეგორია:XIX საუკუნის პოეტები
კატეგორია:XIX საუკუნის დრამატურგები
კატეგორია:მწერლები ანბანის მიხედვით